শিল্পীর সামাজিক দায়ের বিষয়টি আপেকি ও বহুমাত্রিক। সমাজ ও সময়ের পরিবর্তনের সঙ্গে সঙ্গে এ ধারণাটিরও রূপান্তর ঘটে। একশ বছর আগে শিল্পীর যে দায় ছিল বর্তমানে তা ভিন্নমাত্রায় বিদ্যমান। আবার একই সময়ে বিভিন্ন দেশে তা বিভিন্ন রকম। কেননা, এর সঙ্গে আর্থ-সামাজিক, রাষ্ট্রীয়-রাজনৈতিক ও অধিকারগত স্বাধীনতার প্রশ্নটি গভীরভাবে সংশ্লিষ্ট। তাছাড়া শিল্পীর ব্যক্তিত্ব, দৃষ্টিভঙ্গি ও শ্রেণীগত পার্থক্যের কারণে একই সমাজে, একই সময়ে তা বিভিন্ন রকম হতে পারে। কিন্তু ধারণাগত পার্থক্য যা-ই থাক, মৌলিক উদ্দেশ্য প্রায় এক এবং চিরায়ত। আর তা হচ্ছে সুন্দর, সত্যনিষ্ঠ, ুধা-দারিদ্র্য-শোষণমুক্ত, সাম্য ও কল্যাণময় এক বিশ্ব নির্মাণ। আবহমানকাল ধরে মানুষ এই স্বপ্নের দিকেই ধাবিত হচ্ছে- এই স্বপ্নের জন্য আত্মাহুতি দিচ্ছে_ এই স্বপ্ন প্রতিষ্ঠার জন্য অনাগত ভবিষ্যতের দিকে হাত বাড়িয়ে আছে।